Document ID: /roh_data/filtered/swiss_laws_in_ROHinterleaved.jsonl.gz/23761

This text was translated from EN into Rumantsch Grischun.

Remand and preventive detention are only permitted if there is a strong suspicion that the accused has committed a felony or misdemeanour and there is a serious concern that the accused:a. will evade criminal proceedings or the anticipated sanction by absconding;b. will influence people or tamper with evidence in order to compromise efforts to establish the truth; orc. will pose a considerable and immediate risk to the safety of others by committing felonies or serious misdemeanours as he or she has already committed similar offences. Remand and preventive detention are permitted by way of exception if:a. there is a strong suspicion that the accused has committed a felony or misdemeanour that has seriously harmed a person’s physical, mental or sexual integrity; andb. there is a serious and immediate risk that the accused will commit a similar serious felony. Detention is also permitted if there is a serious and immediate risk that a person will carry out a threat to commit a serious felony. Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697). Inserted by No I of the FA of 17 June 2022, in force since 1 Jan. 2024  (AS 2023 468; BBl 2019 6697). Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697).

L’arrest d’inquisiziun e l’arrest da segirezza èn mo admissibels, sche la persuna vegn inculpada urgentamain d’avair commess in crim u in delict e sch’i sto vegnir temì seriusamain ch’ella:a. sa retiria tras fugia da la procedura penala u da la sancziun previsa;b. influenzeschia persunas e sfalsifitgeschia meds da cumprova per cumprometter uschia da chattar la vardad; uc. pericliteschia considerablamain e da maniera imminenta la segirezza d’autras persunas cun commetter crims u grevs delicts, suenter ch’ella ha commess gia pli baud malfatgs dal medem gener. L’arrest d’inquisiziun e l’arrest da segirezza èn excepziunalmain admissibels, sche:a. la persuna inculpada vegn suspectada urgentamain d’avair violà grevamain l’integritad fisica, psichica u sexuala d’ina persuna tras in crim u tras in grev delict; eb. igl exista in privel serius ed imminent che la persuna inculpada commettia in grev crim dal medem gener. L’arrest è er admess, sch’igl exista in privel serius ed imminent ch’ina persuna realiseschia propi sia smanatscha da commetter in grev crim. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).